# Arbutus bicolor

Arbutus bicolor és una espècie d'arbre que pertany a la família de les ericàcies (Ericaceae) que és nativa de Mèxic.

## Descripció

Arbutus bicolor és un arbre de 4 a 25 m d'alt. Igual que en altres espècies del gènere, només les parts més velles de la planta retenen una escorça exterior grisenca i quadriculada; mentre que a les branques joves s'exfolia a làmines primes, deixant al descobert l'escorça interior, d'un color rosat, marró o crema. El epítet "bicolor" es refereix als dos colors que presenten les fulles: el feix verd fosc i el revers de color crema, ocre o oxidat, a causa d'una densa coberta de pèls que amaga la superfície. Per aquesta densa vellositat, l'espècie ha estat freqüentment confosa amb Arbutus glandulosa, una variant glandular de A. xalapensis.
La inflorescència és una panícula terminal de raïms de nombroses flors petites de color rosat o blanquinós. El fruit és una baia globosa, ataronjada o vermellosa, de fins a 1 cm de diàmetre. És comestible en petites quantitats. Floreix a la tardor i fructifica a la tardor i hivern.

## Distribució i hàbitat

Arbutus bicolor és endèmic de Mèxic, des de Chihuahua fins a Puebla, Tlaxcala i Veracruz. Es distribueix àmpliament en la Sierra Madre Occidental, amb unes poques localitats en l'Eix Volcànic Transversal. Cap a l'extrem oriental de la seva distribució, híbrida amb Arbutus xalapensis. Entre les espècies d'arboç mexicanes, A. bicolor és la que millor s'adapta a temperatures baixes, per la qual cosa té un ampli rang altitudinal.

## Taxonomia

Arbutus bicolor va ser descrita per María del Socorro González Elizondo, Martha González Elizondo i Paul Davidson Sørensen a Acta Botánica Mexicana 99: 55–72, a l'any 2012.

### Etimologia

Arbutus: nom genèric llatí amb què es coneixia a l'arboç variant europea i mediterrània d'aquesta espècie.
bicolor: epítet llatí que té el mateix significat que en català significa "de dos colors".

## Vegeu també

* Boscos de pi i roure madrense

## Referències

* ↑ González-Elizondo, María del Socorro; González-Elizondo, Martha; Sørensen, Paul Davidson «Arbutus bicolor (Ericaceae, Arbuteae), a new species from Mexico» (en anglès/castellà). Acta Botánica Mexicana. Instituto de Ecología [[[Pátzcuaro]]], núm.99, 2012, pàg. 55–72. ISSN: 2448-7589 [Consulta: 20 maig 2024].
* ↑ Pompa, Marín; Solís, Raúl; Chacón, José; Martínez, Martín; Valdez, Ricardo; Navar, José. «Variación del contenido de carbono en compartimentos de Arbutus bicolor». A: María Ramos y Virginia Aguilera. Ciencias Agropecuarias Handbook (PDF) (en castellà). ECORFAN, 2014, p. 209-215 [Consulta: 20 maig 2024].
* ↑ González Elizondo, María del Socorro; González Elizondo, Martha «Familia Ericaceae» (PDF) (en castellà). Flora del Bajío y de regiones adyacentes. Instituto de Ecología, 183, 2014 [Consulta: 20 maig 2024].
* ↑ Cruz Cobos, Francisco, et al. «Ecuaciones de volumen para Arbutus spp. (madroño) en la región de Pueblo Nuevo, Durango» (en castellà). Investigación y Ciencia de la Universidad Autónoma de Aguascalientes. Universidad Autónoma de Aguascalientes [[[Aguascalientes (México)|Aguascalientes]]], núm. 68, 2016, pàg. 41-47. Arxivat de l'original el 1 de desembre de 2017. ISSN: 1665-4412 [Consulta: 20 maig 2024].
* ↑ «Arbutus bicolor». Tropicos.org. Missouri Botanical Garden. [Consulta: 20 maig 2024].
* ↑ «Dictionary of Botanical Epithets |bicapsularis - bidentis» (en anglès). botanicalepithets.net, 2019. [Consulta: 20 maig 2024].

## Enllaços externs

* Arbutus bicolor en NaturaLista: fotografías georreferenciadas e información general.